الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك ينزع الامر كله. اللهم صل على عبدك ونبيك محمد صلى الله عليه وسلم في الاولين والاخرين وفي كل وقت وحين. اما بعد يعني جزى الله خيرا
الادارة الفريق الاداري في العمرة اللي بزل مجهود كبير جدا يا جماعة. يعني تأجيل قاعة فوريا في خلال ساعة في فندق غير الفندق بتاعنا وترتيب بهذا المنظر والتفاني في ترتيب البرنامج بتاع بكرة بازن الله من دلوقتي يعني ربنا يحفظ الفريق الاداري ويبارك باشمهندس علي زيادة طبعا الباشمهندس محمد المعصرة
قوي والمجهودات الكبيرة اللي اخوانا عاملينها. والفريق التربوي فعلا فضل ومنة الله سبحانه وتعالى بيبزل مجهود كبير. والله يا اخواني فعلا فيه ناس كتير بتتعب في العمرة دي عشانك انت وعشانك انت. عايزين نقدر يا اخواننا هزا الامر. عايزين نقدر هزه المعاني. الليلة اخر ليلة لنا في المدينة المنورة بازن الله سبحانه وتعالى
اخر ليلة لنا في المدينة المنورة. هنعمل ايه؟ هننزل كلنا نقوم الليل في المكان المقامي. بتاع الرجال وبتاع النساء مع بعض. هننزل كلنا نقوم فعلا من قبل الفجر بتلات ساعات بازن الله سبحانه وتعالى. يا جماعة دي اخر ليلة لك في جوار رسول الله صلى الله عليه وسلم. الله اعلم هنيجي تاني ولا لأ ولو جينا تاني
نيجي امتى ؟ ولو جينا تاني هنيجي في ظروف شكلها ايه ؟ وهيبقى في صحبة زي ديت. وناس تصحينا ولا لأ ؟ كل واحد وكل واحدة الليلة ينوي ان اول ما هيسمع
الباب بازن الله واسمع صوتنا الليلة بازن الله واحنا بنصحي الجميع بازن الله. كل واحد يعني كان ازا قام ايه؟ عليه الصلاة والسلام. كان اذا قام كان وصف السيدة عائشة كان اذا قام وثب. فلا والله ما قالت قام. وثب. شوفوا شوق النبي عليه الصلاة والسلام للعبادة. شوفوا قوة النبي عليه الصلاة والسلام
المدينة محتاجة قوة في العبادة ومكة محتاجة قوة اكتر. لان احنا هنروح مكة يا جماعة هتفاجئوا ان الفندق ده ما عدش بقى عشرين متر ما بين الفندق ده وده مكة المكرمة يعني يعني ربنا يبارك في مكة يا رب وطبعا احنا كل ما الفندق هيبعد عن الحرم هنفرح ولا هنزعل
هنفرح هنفرح ليه يا شيخ احمد؟ ها لان كل خطوة بميت الف خطوة من اللي في بلدك بمية الف خطوة. فتخيل بقى السواب اللي انت بتاخده كل ما الفندق يبعد. يبقى المفروض الاغلى الفنادق اللي في وش
الله اكبر يبقى المفروض الاغلى الفنادق اللي وش الحرم ولا الفنادق البعيدة؟ كده الفنادق البعيدة هي الاغلى يا جماعة لان هي الاعلى ثوابا. قال رسول الله صلى الله عليه وسلم والحديث في صحيح البخاري اجرك على قدر مشقتك او نفقتك
يعني على قد على قدر المشقة والتعب وعلى قدر الانفاق على قدر الاجر. احنا جايين رحلة عمرة يا جماعة ونفسنا ربنا يقبلنا. نفسنا كلنا والله. يعني الواحد والله من قبل العمرة دي يعني بشوية وانا مكسوف. يعني الواحد جاي لربنا بايه؟ يعني نفسنا ربنا يقبلنا يا جماعة. نفسنا نرجع مقبولين
احنا عايزين فكرنا يعلى بقى وعايزين جهدنا يعلن النهاردة انتم كنتم في احد اتعلمتوا في احد ايه؟ اتعلمتم ان انتم كنتم قدام سبعين روضة من رياض الجنة قدام عينيكم. سبعين روضة
من رياض الجنة ما غيرتش يا اخي! ما حستش بالغيرة! وانت واقف قدام قبر انت عارف ان النبي عليه الصلاة والسلام قال عليه ان دول اعلى زمرة في الجنة بازن الله سبحانه وتعالى ان دول اهل الفردوس الاعلى ان دي سبعين روضة من رياض الجنة. ما غيرتش. انتم النهاردة وانتم في احد. ما شفتوش جبل الرماة؟ اربعين واحد
نزلوا من على الجبل كانت النتيجة ان الامة اتهزمت في معركة من المعارك. يعني لو سبت السغر بتاعك ممكن كلنا نتهزم بسببه ممكن واحد اداري ما قامش بدوره العمرة كلها تتهزم بسببه. ممكن واحد مربي ممكن اخت ممكن اخ ممكن واحدة من المشرفات
ممكن واحد مننا ما قامش بالصغر بتاعه العمرة كلها تتغلب. الامة كلها تتغلب. يعني ايه المشكلة ان انا اسيب صبري؟ خيانة. خيانة عظمى يا جماعة لا تخونوا الله والرسول. اتعلمنا النهاردة في احد ان لما سابوا امر واحد من اوامر النبي عليه الصلاة والسلام حصل ايه؟ الجيش كله اتهزم. سنة واحدة من سنن
النبي تخرج من حياتك ممكن الامة تتهزم بسببك. يعني لما هنسمع دلوقتي درس دكتور مصطفى رفعت فيه هدي النبي عليه الصلاة والسلام في العمرة ركز. السنة حاجة عظيمة سنة واحدة. انهزمنا بسببها في غزوة احد. ولما كان المسلمين
جيش من الكفار وبعد كده اتأخر الفتح. فقالوا بالتأكيد احنا مفرطين في سنة. فلقوا ان سنة السواك مش مطبقة. لما استعملوا سنة السواك الجيش قال ايه بيسنوا سنانهم عشان ياكلونا هربوا وسابوا الحصن واتفتحت البلد للمسلمين. يبقى سنة واحدة انتصرنا بسببها في معركة وسنة واحدة اتهزمت
بسببها في معركة اتعلمنا النهاردة في احد يا جماعة اتعلمنا النهاردة في احد ان الصحابة اللي اتقطعم تحت الراية عشان يدافعوا عن النبي عليه الصلاة والسلام. النهاردة في شوارع في اوروبا باسمائهم. النهاردة في جامعات في
اهلا باسمائهم. النهاردة فيه اماكن في الدنيا كلها باسمائهم في امريكا وفي اسبانيا وفي اوروبا وفي كل مكان. باسماء الناس اللي ضحت التضحية مش بتضيع. اللي بيضحي عشان دينه هو اكتر انسان ربنا بيخلد زكره. اتعلمنا النهاردة واحنا في احد ان الرسول عليه الصلاة والسلام رجع
من غير سبعين عمود من عواميد اقامة الاسلام في الارض. رجع من غير حمزة حمزة اتقتل. رجع من غير سعد ابن الربيع. رجع من غير عمارة ابن يزيد السكن. رجع
من غير عبدالله ابن جحش رجع من غير مصعب ابن عمير. ومع هذا النبي عليه الصلاة والسلام صمد ما اتكسرش. ما قالش ما فيش فايدة. ما قالش اللي انا بعمري كله اتقتلوا في معركة واحدة النبي صمد وكمل وقال وربى وانتصر الاسلام في الارض. اتعلمنا الصمود اتعلمنا ان الدين
مش هينتصر لما ننكسر امام الواقع. احنا اللي نكسر الواقع بقدرة الله سبحانه وتعالى. اتعلمنا النهاردة في احد يا جماعة ان الاسلام لما اتقتل الصحابة دول في ساعة واحدة الاسلام ما اتكسرش. الاسلام ما ماتش. الاسلام مش متوقف علي ولا عليك. الدين دين ربنا منتصر بي وبك ومن غير
ومن غيرك ومن غيرك. يعني الدين مش محتاجك. انت اللي محتاجاه. انت اللي محتاج دين ربنا سبحانه وتعالى. اتعلمنا النهاردة في احد. انك يوم القيامة هتروح على حوض النبي عليه الصلاة والسلام
هتلاقي واحد بيجري وشايل كبده المتقطع حمزة وهتلاقي واحد تاني بيجري وكل حتة من جسمه بتتفجر بالدم عبدالله بن جحش وهتلاقي واحد تاني بيجري وجسمه متقطع اربع حتت. شايل ايديه ورقبته مدبوحة. سيدنا مصعب بن عمير. التلاتة اللي النبي دفنهم في
مكان لوحدهم دونا عن السبعة وستين الباقيين. لو كنتم لاحظتم النهاردة في مزار احد اتعلمنا ان الموضوع مش بالدراع على حوض النبي عليه الصلاة والسلام. انت للنبي بايه ؟ انت جاي للنبي على الحب ايه ؟ لما تلاقي الناس دي جاية تتوزن بهزه الاعمال. انت هتتوزن بايه ؟ ما انت هتتوزن في نفس الميزان اللي
وزن فيه مصحف. مصعب وطلحة بن عبيد الله اللي ضحى بنفسه قدام النبي عليه الصلاة والسلام. يوم احد. هتتوزني في نفس الميزان. اللي هتتوزن فيه نسيبة بنت كعب. اللي تحمي ضهر النبي بجسمها في احد هتتوزنوا بنفس الميزان. هنعمل ايه؟ الناس دي هنعمل هنقدر ان احنا نعمل اعمال لدين ربنا نقف على الحضن
بقى ونقرب من النبي عليه الصلاة والسلام ولا خلاص احنا مستسلمين ومحبطين وحاسين ان احنا مش هنقدم حاجة لدين ربنا جديدة. اتعلمنا يا جماعة النهاردة انك الجنة مش ببلاش. ان الجنة لها تمن. عايز تبقى مع الصحابة في الجنة لازم تمشي في نفس الطريق اللي مشيوا فيه. لازم تعملي نفس الاعمال
الصحابيات عملوها. الجنة مش من الاماني. والعاجز من اتبع نفسه هواها وتمنى على الله. الاماني اتبع نفسه وهو اه عاشت زي ما عايزة وقعدت تتمنى اه ابقى مع النبي في الجنة. يا سلام! وابقى مع الصحابة في الجنة! يا سلام! مش بالاماني! مش بالاحلام! عايز تبقى معهم في الجنة
انت النهاردة في احد شفت هم دخلوا الجنة بايه؟ ما فيش هو ده تمن الجنة. اتعلمنا النهاردة في احد من اجلك فجر الاسلام اتعلمنا ان الدين ما بيتبناش غير مع الالم. اتعلمنا ان لازم نضحي عشان الدين ده يكمل في الارض. وعشان الدين ده ييجي مرة تانية في الارض. في اقعد
فيه امهات رجعت من غير ولادها زي سعد بن الربيع امه رجعت من غيره. في زوجات رجعت من غير زواجها زي حمنة بنت جحش رجعت من غير مصعب تخيلي انت متجوزة مصعب. مصعب اللي انا الى اليوم والله يا جماعة مش قادر اتخيل النبي يعني
كيف يعني صبر على الم صراط مصعب؟ شخصية زي مصعب اللي فتحت المدينة المنورة قبل ما مكة تتفتح بتمن سنين. شخصية زي دي النبي يربيها بعمره وفي الاخر في لحظة اتقتل. يعني اتعلمنا يا جماعة ان لازم نستحمل الالم في اباء رجعت من غير ولادها
في غزوة احد. في ابناء رجعوا من غير اباءهم. جابر ابن عبدالله رجع من غير ابوه. عبدالله ابن حرام. وساب تسع بنات متيمين. تسع بنات وهو خارج ما قالش طب
انا هعمل ايه وهسيبهم لمين؟ تسع بنات متيتمين. الام ولكن لولا اتحلمنا ان حنزلة مراته ليلة الدخلة سابها. ودخل اتقتل واحدة اترملت ليلة يوم صباحيتها. اترملت اريح لنا واحد صاحبنا. يعني واحد نعرفه. الله يرحمه بعد يوم صباحيته اصيب بمرض
مناعة جسمه قعدنا نزوره كزا شهر في العناية المركزة وهو متعلق على التنفس الصناعي الله يرحمه ومات. يعني مش شرط ان احنا نضحي عشان الدين عشان الدنيا تبقى فيها آلام. كده كده الدنيا فيها آلام. اللي مش هيرضى يتألم عشان دينه هيتألم برضو بس عشان دنيته. اللي مش هيرضى يضحي عشان
هيدفع نفس التمن بس من غير الاجر العظيم. والمجد العزيم اللي كان هياخده لو كان دفع نفس التضحيات عشان دينه. اتعلمنا النهاردة في احد ان اول زمرة بتدخل الجنة الذين تسد بهم الصغور. ثغرك ايه! ثغرك ايه! هتفضل كده لحد امتى؟ لو فضلت
في الطريق لربنا بنفس السرعة اللي انت ماشي بها. هتوصل لربنا امتى ؟ لو انت فضلت ماشية في الطريق لربنا بنفس السرعة اللي انت ماشية بها هتوصلي ولا لأ انت على الطريق ولا لأ؟ وبتقربي ولا لأ؟ وسرعتك دي توصلك ولا ما توصلكيش؟ اتعلمنا يا جماعة
ان الصحابة اللي خرجم كلهم كان عندهم زروف ما فيش واحد منهم ما كانش عنده ظروف عبدالله بن حرام كان عنده تسع بنات. تسع بنات. يا نهار ابيض! البنات بضعفهم باحتياجهم. ومع ذلك فرحان زلط كان
يوم صباحيته ومع زلك خرج عمرو ابن الجبوح كان مريض بيعرج ومع زلك خرج. اتعلمنا ان كل دول داسوا على المهم وداسوا على ظروفهم. النبي عليه الصلاة والسلام كان عنده ستة وخمسين سنة. ومع زلك خرج. عليه الصلاة والسلام
ما فيش حاجة اسمها انا عندي ظروف. ما فيش حاجة اسمها انا لما احل زروفي ابقى اشوف ديني. في حاجة اسمها ان لازم دينا يبقى فوق الزروف. ان لازم نقف مكان الظروف
احد مدرسة كبيرة اوي اوي اوي اوي. والمدينة المنورة كانت مدرسة كبيرة اوي. للاسف المدرسة دي خلصت للاسف المدرسة دي كان اخر ليلة فيها هي الليلة المدينة المنورة بيئة الايمان اللي خرجت قادت تغيير العالم كلها. المدينة المنورة اللي خرجت اعزم قادة في العالم كله
المدينة المنورة اللي مدفون فيها عشر تلاف صحابي. المدينة المنورة اللي فيها زكريات الاسلام وقصة بناء الاسلام. كانت مدرسة كبيرة قوي ما قدرناش ان احنا ننهل منها كتير. لان الايام قصيرة والعمر قصير. ودي رحلة عمر. عايزين نيجي تاني وتالت وعاشر عشان نعرف
ده قام ازاي؟ اخر ليلة لنا في المدينة. احنا جايين نتربى عشان نقدر نبزل للدين. عشان نقدر نضحي للدين. عشان ابقي سبب من اسباب قيام دين الله. اتعلمت في احد ان نسيبة بنت كعب كانت واقفة في ضهر النبي. ومصعب كان واقف في صدر النبي عليه الصلاة والسلام
ست زي الراجل. الراجل واقف ماسك سيف والست ماسكة واقفة سيف. الراجل بيضحي بعمره والست بتضحي بعمرها. اتعلمنا انك لازم تبقى بطل ما فيش مكان لغير الابطال ما فيش مكان. النبي لما النبي عليه الصلاة والسلام اتجرح وشيع انه اتقتل. الصحابة اتقسموا اربع اصناف. فيه قسم من اللي كانوا معه جروا على المدينة
يشوف دنيته بقى خلاص ضاعت وفيه قسم جري على جبل احد ورمى السيف. ليه؟ ما عدش فيه قيمة لا لدنيا ما الدين ضاع. النبي اتقتل وما عدش فيه قيمة لاي حاجة. ما تجروش على المدينة ليه
خلاص بعد ما الدين راح ما عدش فيه امل للدنيا. وقسم قال اموت في مكاني زي علي ابن ابي طالب وزي انس ابن النضر. اللي قالوا نموت في مكانا على اللي النبي
سلامات عليه. وزي عبدالله بن جبير والعشرة اللي كانوا معه على على الجبل اللي قتلهم خالد ابن الوليد. وفي قسم قال انا هكافح في اللحظة لاخر رمق لو النبي لسة عايش هروح ومهما كان دي عملية مقتول مقتول فيها هروح ادافع عن النبي عليه الصلاة والسلام مهما كان
خطر الصحابة اتقسموا اربع اقسام. يا ترى انت مين في الاربعة دول يا ترى انت مين ؟ ولا انت الرومان اللي على الجبل اللي هتجري على الغنيمة! انت مين في الموقف ده ؟ انت مين ؟ انت يوم القيامة هتبقي مع مين ؟ احنا اللي هنجري ننقز
الدين في الوقت الحرج ده اللي الدين بيتعرض فيه للخطر ولا احنا اللي هنقول باظت باظت ولا احنا اللي هنجري على دنيتنا ونقول يعني خلاص الدين واقف علينا احنا مين في الموقف
يا جماعة عايزين اخر ليلة تبقى احسن ليلة. انما الاعمال بالخواتيم وعايزين نتجهز بكرة للعمرة قلبيا. نتجهز للتلبية. نتجاهز في قيام الليل الليلة. واحنا قل لبيك اللهم لبيك. زي ما هنتكلم بكرة ازاي ان احنا بكرة هنعمل رحلة الى الله بازن الله سبحانه وتعالى. اخرها الحل. اخرها هنحلق ليه؟ زي يوم ما
اتولدت بالزبط وحلقوا لك. زي يوم ما اتولدت وهم بيعملوا لك العقيقة وحلقوا لك. كأن رحلة بكرة دي لو انت عملتها صح انت اتولدت من جديد. انت رجعت انسان على الفطرة اللي ربنا خلقك عليها. رحلة بكرة دي رحلة خطيرة. رايحين نعمر
بالعبادة ربنا يعمر فطرتنا بالايمان. رحلة عايزة تجهز. رحلة عايزة همة عالية. رحلة عايزة ناس صادقة مع الله. وعارفة الهدف بتاعها القمة بتاعتها قلنا ان سنة واحدة من سنن النبي عليه الصلاة والسلام التزمنا بسبب غيابها. اما نروح مكة يا جماعة عايزين ارتباط بالمكان المقامي. هيبقى الرجال جنب النساء
اللي بينهم فاصل واحد في الحرم ان شاء الله في الصحن بازن الله. عايزين ارتباط اربعة وعشرين ساعة. وما فيش مكان مقامي ليلي ومكان مقام نهاري. زي المدينة. هو كان واحد بالليل وبالنهار بازن الله للرجال وللنساء. يعني العمرة كلها بتتناوب في مكان واحد بس بازن الله. عايزين ننوي خير
آآ يعني انا اعرف واحد من الدعاة اللي معنا في الفوج واحد صاحبه واحد حبيبه يعني هدا له اوضة في برج زمزم. يعني قال له بدل ما تتعب وتروح بقى الفندق بقى الايه
يعني اللي هو بتاع الفوج خلاص زمزم في قدامك وخلاص والاوضة ديت. وهو قال انا لن اترك الفوج بتاعي ولن اترك اخواني. ولن صحبة اخواني. يعني عايزين نلزم بعض بازن الله سبحانه وتعالى. ونتعرف على بعض اكتر ونقرب من ربنا مع بعض بازن الله. دكتور مصطفى رفعت ربنا يحفزه مفتي
الفوج اه اه ان شاء الله بازن الله هييجي الوقتي هيدينا اه اه بصورة مبسطة جميلة بازن الله نفهم فقه العمرة بكرة عشان واحنا بنعمل العمرة مع بعض يبقى كله فاهم العمرة. ما فيش حد بقى يتوب بقى والاسئلة اللي بنقعد نسمعها بقى وانا مش عارفة طفت ستة ولا سبعة وانا مش عارف سبعة ولا تمانية وانا
اصل انا آآ مش يعني واسئلة بقى بعض النساء. يعني فيه اسئلة مهمة. اسئلة تتعلق ببعض الاخوات مسلا. مسألة الحيطة بنعمل فيها ايه؟ فيه اسئلة طب انا طفل طب عمل ايه في احرامه؟ فيه اسئلة مهمة فهو ان شاء الله بازن الله هيشرح لنا الفقه وبعد كده هيرد على الاسئلة والفتاوى اللي محرج من سؤال معين يبعت
ورقة لدكتور مصطفى ويرضى عليها بازن الله سبحانه وتعالى ربنا يسبتكم ويسبتكم ويبارك فيكم. جزاكم الله خير